Whoopi Goldberg

Caryn Elaine Johnson, ezagunagoa Whoopi Goldberg ezizenaz, (New York, 1955eko azaroaren 13a - ) aktore estatubatuarra da.

Antzeztutako film nabarmenen artean The Color Purple (1985), Ghost (1990) eta Sister Act (1992) daude.

Hainbat sari jasoak ditu, eta bera da EGOT (Emmy, Grammy, Oscar eta Tony sarien akronimoa) sariak lortu dituen 17 kideetako bat.

Hasierako urteak 
Caryn Elaine Johnson Manhattanen jaio zen (New York hirian) 1955eko azaroaren 13an. Emma Johnson (jaiotzaz Harris; 1931–2010), erizaina eta irakaslea, eta Robert James Johnson Jr. (1930–1993), elizgizon baptista, zituen gurasoak. New York hiriko Chelsea-Elliot etxebizitza publikoko proiektuko etxeetan hazi zen.

Adierazi duenez, "Whoopi" aktore-ezizena "whoopee kuxin" (puzker soinua egiten duen gailua) batetik hartua du. Honakoa esan zuen: "Agertokian antzezten zaudela, inoiz ez da astirik izaten komunera joan eta atea ixteko. Beraz, haizeak dituzunean, joaten utzi behar diozu. Orduan, jendeak esaten zidan: 'Whoopee kuxin baten modukoa zara'. Eta hortik etorri zen izena".

1970eko hamarkadan, Goldberg San Diegora (Kalifornia) mugitu zen, non zerbitzari aritu zen; ondoren, Berkeleyra joan zen, eta hainbat enplegu bitxi izan zituen, esaterako, banketxeko kutxazain,  tanatoestetikari eta igeltsero. Blake Street Hawkeyes izeneko abangoardiako teatro taldearekin bat egin zuen, eta komedia- eta aktore-eskolak ematen zituen; Courtney Love izan zen haren ikasleetako bat. Halaber, hainbat antzerki-ekoizpenetan egon zen. 1978an, bi hegazkinek San Diegon izan zuten talkaren lekuko izan zen, eta hegan egiteko beldurra eta estres postraumatikoko nahasmendua eragin zizkion.

Filmagintza

Eraginak 
Goldbergek esan du hauen eragina izan duela: Richard Pryor, George Carlin, Moms Mabley, Lenny Bruce, Joan Rivers, Eddie Murphy, Bill Cosby, Sidney Poitier, eta Harry Belafonte.

Erreferentziak

Kanpo estekak 
 Webgune ofiziala

Newyorkarrak
Emakumezko bigarren aktore onenaren Oscar sariaren irabazleak
Estatubatuar juduak
Afro-amerikarrak
Drama emakumezko aktore onenaren Urrezko Globo saridunak (zinea)
Ameriketako Estatu Batuetako emakume aktoreak